ਐਂਬ੍ਰੋਜ਼ ਬਰਨਸਾਈਡ
ਐਂਬ੍ਰੋਜ਼ ਐਵਰੈੱਟ ਬਰਨਸਾਈਡ (23 ਮਈ 1824 - 13 ਸਤੰਬਰ 1881) ਇੱਕ ਅਮਰੀਕੀ ਸਿਪਾਹੀ, ਰੇਲ ਕਾਰਜਕਾਰੀ, ਕਾਢਕਾਰ, ਉਦਯੋਗਪਤੀ ਤੇ ਸਿਆਸਤਦਾਨ ਸੀ ਜੋ ਕਿ ਰੋਡ ਟਾਪੂ ਨਾਲ ਸਬੰਧ ਰੱਖਦਾ ਸੀ। ਉਹ ਗਵਰਨਰ ਤੇ ਸੰਯੁਕਤ ਅਮਰੀਕੀ ਸੈਨੇਟਰ ਵੀ ਰਹਿ ਚੁੱਕਿਆ ਸੀ। ਅਮਰੀਕੀ ਗ੍ਰਹਿ ਯੁੱਧ ਦੌਰਾਨ ਉਸਨੇ ਬਤੌਰ ਯੂਨੀਅਨ ਆਰਮੀ ਜਰਨੈਲ ਉੱਤਰੀ ਕੈਰੋਲੀਨਾ ਅਤੇ ਪੂਰਬੀ ਟੈਨੇਸੀ ਵਿੱਚ ਕੋਈ ਮੋਰਚਿਆਂ ਨੂੰ ਫਤਹਿ ਕੀਤਾ; ਕਾਨਫੈਡਰੇਟਜਰਨੈਲ ਜੌਹਨ ਹੰਟ ਮੌਰਗਨ ਦੀ ਛਾਪੇਮਾਰੀ ਦਾ ਮੁਕਾਬਲਾ ਕੀਤਾ, ਪਰ ਫ਼੍ਰੈਡਰਿਕਸਬਰਗ ਤੇ ਕ੍ਰੇਟਰ ਦੀ ਲੜਾਈ ਵਿੱਚ ਜ਼ਬਰਦਸਤ ਹਾਰ ਦਾ ਸਾਹਮਣਾ ਕਰਨਾ ਪਿਆ ਸੀ। ਉਸਦਾ ਦਾੜ੍ਹੀ ਰੱਖਣ ਦਾ ਸਟਾਈਲ ਸਾਈਡਬਰਨਨਾਉਂ ਨਾਲ ਪ੍ਰਚਲਿਤ ਹੋਇਆ ਜੋ ਕਿ ਉਸਦੀ ਗੋਤ ਸੀ। ਉਸਨੂੰ ਨੈਸ਼ਨਲ ਰਾਈਫ਼ਲ ਐਸੋਸੀਏਸ਼ਨ ਦਾ ਪਹਿਲਾ ਪ੍ਰਧਾਨ ਬਣਨ ਦਾ ਸੁਭਾਗ ਵੀ ਪ੍ਰਾਪਤ ਹੋਇਆ ਹੈ।